கேள்வி: வெள்ளில் மன்றம் என்பது என்ன?
பதில்: வெள்ளில் மன்றம் என்பது புகார் நகரத்தில் இருந்த இடுகாடு குறிக்கும். இங்குப் பிணங்களைச் சுடாமலும், புதைக்காமலும் அப்படியே எறிந்துவிடுவார்கள். அவற்றைக் கழுகுகள் உண்டு மகிழும். அஞ்சுவரப் பாறு இறைகொண்ட பறந்தலை மாகத கள்ளி போகிய களரி மருங்கின் வெள்ளில் நிறுத்த பின்றை - புறநானூறு 360 புள் இறை கொள்ளும் வெள்ளில் மன்றம் - வெள்ளில் மன்றம் மணிமேகலை 6-85 இந்த வெள்ளில் மன்றத்தில் விளாமரங்களும், வில்வமரங்களும் இருந்தன. எனவே வெள்ளில் மன்றம் என்றனர். வெள்ளில் என்னும் சொல் விளாமரத்தையும், வில்வமரத்தையும், பாடையையும் குறிக்கும். விளவின் வெள்ளில் வல்சி - நற்றிணை 24 மன்ற விளவின் மனைவீழ் வெள்ளிலால் எயிற்றி மகளும், யானைக்கன்றும் விளையாடுவர் புறநானூறு 181 முருகப்பெருமானுக்கு வில்வமரத்து இலைகளைக் கிள்ளிப் போட்டுப் பூசை செய்வர். வெள்ளில் குறுமுறி கிள்ளுபு தெரியாக் கோழி ஓங்கிய வென்று அடு விறல் கொடி - திருமுருகாற்றுப்படை 37